b'\n_START_ARTICLE_\nZunanja po\xc5\xa1evna trebu\xc5\xa1na mi\xc5\xa1ica\n_START_PARAGRAPH_\nZunanja po\xc5\xa1evna trebu\xc5\xa1na mi\xc5\xa1ica (latinsko musculus obliquus externus abdominis) te\xc4\x8de s spodnjih osmih reber postrani navzdol proti srednji ravnini in se z aponevrozo kon\xc4\x8da v rektusovi ovijalki in dimeljski vezi. O\xc5\xbeiv\xc4\x8dujeta jo \xc5\xbeivca intercostales (T5 - T12) in lumbalis._NEWLINE_Zunanja po\xc5\xa1evna trebu\xc5\xa1na mi\xc5\xa1ica fleksira prsni in ledveni del hrbtenice ter poteza prsni ko\xc5\xa1 v svojo stran in rotira v nasprotno. Je pomo\xc5\xbena ekspiratorna mi\xc5\xa1ica. Sodeluje pri stabilizaciji medenice in trupa.'